section_heading: Karijera
paragraph_text: Salas je u Italiji igrao pet godina, od čega tri s Laziom i dvije s Juventusom. Lazio, predvođen Salasom, sezone 1999./00. osvojio je prvi naslov prvaka Serie A nakon 1974., te talijanski kup, Kup pobjednika kupova, i Europski Superkup. Godine 2001. prelazi u Juventus, međutim zbog brojnih ozljeda, za torinski klub nastupio je samo 18 puta, zabivši pritom 2 pogotka. Salas se 2004. vraća u River Plate uz odštetu od 12 milijuna dolara. Međutim, nastavljaju se njegovi problemi s ozljedama i formom, te se 2005. vraća u Universidad de Chile, što su navijači primili s oduševljenjem. U Universidadu je, u dobi od 33 godine, 26. studenog 2008. i završio profesionalnu karijeru.